
MOTTO: 

“N ulităţile trebuiesc dese 
jate dela viaţa publică: 
trebuie să ştie că nu se 
amesteca nepedepsite în 
ruri ce nici sânt în stare s 
priceapă...” 


ura- 

pot 
1 u c - 
ă 1 e 


M. EMINESCU, Timpul, 1880 



ROMÂNII TRANSTISIENI 


Acum un an Teresia Tătaru ne-a surprins plăcut dând la 
iveală volumul său de debut, Comoara pierdută, 
o culegere de naraţiuni calificate cu modestie drept nişte poves¬ 
tiri colorate, "albe, negre, gri şi albastre". în acele povestiri 
sui g e n e r i s numai cadrul social era fantastic, cel al 
unei societăţi răsturnate sub influenţa virusului comunist, 
în timp ce personajele rămâneau reale, dar rupte totuşi de 
noua realitate constrângătoare. 

O tensiune internă se năştea din confruntarea a două lumi: 
cea respectuoasă faţă de valorile tradiţionale cristalizate din 
timpuri imemoriale, şi cea care ridicase la rangul de morală 
socială imoralitatea. Comoara pierdută apărea 
deci ca o carte de atitudine, maramureşeanca Tătaru situân- 
du-se neechivoc împotriva răului în devenire. Literar autoarea 
reuşea maximal în povestirea N o n u , fuziune de analiză 
psihologică cu atmosfera de fantastic, totul exprimat într'un 
colorat grai maramureşean. 

Acum, botanista Teresia Tătaru ne surprinde din nou 
descinzând din domeniul florilor pe terenul buruienos al is¬ 
toriei. De la Nistru pân'la Tisa este un de¬ 
mers pasional, care nu ţine totdeauna seama de prescripţii¬ 
le rigorismului scientist, oferindu-ne un text suculent şi foarte 
personal. 

Desigur primul merit al lucrării de faţă este că ne atrage 
atenţia asupra unui colţ periferic de ţară, necercetat până 

acum la profunzimea cuvenită. Etnografi americani, şi mai 
recent chiar şi unii cercetători japonezi, ca scriitorul Kosei 
Miya sau pictorul Mioshi Akasaka, au arătat că Maramureşul 
este un stup milenar de roire culturală, preistorică, dacică 
şi valachică încorporată în muzica, dansul, obiceiurile şi men¬ 
talitatea locală. 

îmi amintesc de uimirea cu care eu însumi, elev la liceu 
fiind, descopeream graţie minunatei organizaţii Tineri¬ 
mea Română frumuseţea sălbatecă a codrilor seculari 
maramureşeni, bolta cerească surpată pe umeri ori sprijinită 
pe turlele zvelte ale bisericuţelor de lemn, şi în sfârşit, oamenii 
locului ce-şi purtau sărăcia ca pe o podoabă de preţ. Şi, de¬ 
sigur, bogăţia cea mai mare a Maramureşului sunt aceşti oameni 
ce îşi trag "sărăcia, şi nevoile, şi neamul" din fundul veacu¬ 
rilor, când, ca daci liberi, au adoptat limba latină, dar şi-au 
păstrat sufletul trac. 

Argumente peremptorii în favoarea tezei continuităţii 
sunt furnizate de cercetările istorice regionale, care arată 
că maramureşenii erau atât de numeroşi în evul mediu pe 
plaiurile nordice daco-romane, încât nu numai că întemeia- 
seră, încă în secolul XIII, voievodate şi cnezate proprii, dar 
unii dintre ei au şi luat calea emigrării spre sudul mai puţin 
populat, prin descălecatul lui Dragoş-Bogdan. 

Această roire umană dela nord la sud este dublată de 
un curent cultural ce fecundează sudul, prin primele tradu¬ 
ceri de cărţi religioase ce-şi au originea în Maramureş. Optica 
istoriografică clasică ar trebui poate corectată în sensul atri¬ 
buirii unui rol mai important ramurii nordice a neamului 
românesc, maramureşenilor şi bucovinenilor, atât la formarea 
limbii cât şi la organizarea statală. 

Excursia şcolară întreprinsă pe vremuri în Maramureş 
a pus în lumina conştiinţei mele naţionale o dată istorică ce 
rămăsese în zona de umbră: existenţa unei populaţii româ¬ 
neşti şi dincolo de Tisa. 

Fără nici o greutate administrativă ni s'a îngăduit atunci 
trecerea graniţei cehoslovace spre a vizita centrele româneşti 
dela Slatina, Apşa de Jos şi Apşa de Mijloc, despărţite de 
Maramureşul românesc, dar continuând să graviteze în jurul 
Sighetului în ciuda liniilor arbitrare de demarcaţie demografică. 

Soarta românilor maramureşeni, transtisieni, a fost la fel de 
tristă ca şi a românilor transnistrieni, care au cerut după primul 
război mondial să se unească cu Ţara, fără ca glasul lor să fie 
auzit. Transtisienii şi transnistrienii au fost invadaţi de ruteni 
şi de ucraineni, căzând în cele din urmă pradă imperialismului 
rusesc. Ei au încercat o ultima oară, in extremis, când 
statul cehoslovac se dezagrega, să se alipească României, când 
o delegaţie condusă de Augustin Voloşin a venit la Bucureşti 
cerând guvernului român să accepte "fuziunea" Ucrainei 
Subcarpatice cu România (1939). 

Marele nostru poet greşea el oare, atunci când trasând pro¬ 
fetic graniţele românismului, i-a uitat în Doina lui pe ro¬ 
mânii transtisieni şi transnistrieni? O atare imputare ar fi ne¬ 
dreaptă, căci Eminescu nu statornicea un traseu precis al grani¬ 
ţelor României Mari, ci propunea numai un ideal politic ce 
aparţinea pe atunci visării şi poeziei, iar nu unei politici de stat. 

Din prea plinul iubirii sale pentru maramureşeni, Teresia 
Tătaru ar fi vrut ca şi românii de peste Tisa să fie prezenţi 
în Doina lui Eminescu, aşa cum sunt prezenţi în sufletul ei. 

Munchen, Septembrie 1989 

George CIORÂNESCU 

A GREŞIT E MINE SCU SAU URMAŞULUI? 


“DELA NISTRU PÂN’ LA TISA” 

Şi 

Implicaţia politico-istorică a acestui vers asupra 
MARAMURE Ş ULUI 

Dela Nistru pân’la Tisa... Poate fi conce¬ 
put suflet de Român căruia să nu-i fie cunoscut acest vers şi 
încă altele câteva din aceeaşi poezie chiar şi în cazul când n’a 
citit vreodată “D o i n a”? 

Generaţia de după cel de al doilea război mondial, n’avea 
cum să o citească în RPR sau RSR căci din prima reeditare, 
a înţelege cenzurare, a lui Eminescu în noua serie comunistă 
Biblioteca pentru toţi a Editurii de Stat pentru 
Literatură şi Artă din 1955 prefaţată de Mihail Sadoveanu, 
poezia Doina lipseşte. 

Este de înţeles că Doina lipseşte şi din Eminescu, Opere, 
voi. IV, 1952, ediţie critică îngrijită de Perpessicius, laureat 
al Premiului de Stat, după care a apărut culegerea din 1955, 
mai sus amintită, în tiraj de masă. 

Lipseşte pentru că manuscrisul poeziei “Doina” de Mihai 
Eminescu nu mai face parte componentă din tezaurul culturii 
româneşti, după cum ne informează Cicerone loniţoiu în 
Morminte fără cruce, voi. III, pag. 394.1-a căzut 
pradă operaţiei “Scrum” începută de istoricul Mihai Roller 
şi semnată de alţi urmaşi nevolnici. 

RoIIer a scos manuscrisul dela fondul secret al Acade¬ 
miei Române aruncându-1 în foc împreună cu alte documen¬ 
te, ca dovadă de fidelitate partinică, comunistă şi ataşament 
neţărmurit faţă de ideologia marxistă, proletară, interna¬ 
ţională. 

Românului din România de azi i se servesc din Doina doar 
versurile: 

“Cine-au îndrăgit străinii 
Mânca-i-ar inima câinii, 

Mânca-i-ar casa pustia 
Şi neamul nemernicia!” 

cu scopul de-a creea prin psihoză atmosfera de condamnare 
politică a celor care s’au sustras teroarei revoluţiei comuniste, 
ce de 45 de ani nu se mai termină, exilându-se de bună voie. 

Dar dacă mai sus-citatelor versuri un regim comunist caută 
să le atribuie o falsă afurisenie istorică, primul vers al 
Doinei, dela apariţia poeziei la 1 Iulie 1883 în Convorbiri 
Literare, a jucat un rol nefast nu numai în cultura neamului 
românesc ci din păcate şi în formarea unei opinii politice cu 
consecinţe istorice grave asupra străvechiului leagăn românesc, 
MARAMUREŞUL. 

Ce este Maramureşul? Maramureşul istoric 
şi Maramureşul geografic . 

MARAMUREŞUL ISTORIC 
PRELIMINARII 

In limbajul oficial comunist, până pe la mijlocul anilor 
60, se foloseau două noţiuni: “Maramureşul istoric” şi “Ma¬ 
ramureşul geografic”, fără însă a se fi specificat vreodată 
ce include o noţiune şi ce include cealaltă. 

Şi tot pe la mijlocul anilor 60 se obişnuia, ca semn de 
strânsă prietenie şi colaborare frăţească a RSR cu URSS, ca 
la manifestaţia de 23 August din Baia Mare, centrul adminis¬ 
trativ, întâi al regiunii iar apoi al judeţului Maramureş, să parti¬ 
cipe o delegaţie de partid şi de stat sovietică din Ivano-Fran- 
covsk, centrul administrativ al regiunii Ucraina Subcarpatică, 
teritoriu limitrof Maramureşului, pe malul drept al Tisei. 

La cuvântările rostite cu aceste ocazii de către eminen¬ 
ţele comuniste româneşti, se vorbea, după protocol, despre 
relaţiile strânse şi străvechi de prietenie şi colaborare econo¬ 
mico-culturală între cele două regiuni de graniţă, folosindu-se 
ambiguu, când noţiunea de Maramureş istoric, când cea de 
Maramureş geografic. 

Nu este de conceput că oficialităţile comuniste româneşti 
din Baia Mare au folosit la vremea aceea, mai ales noţiunea 
de Maramureş istoric în semn de afront faţă de sovietici şi 
asta din mai multe motive: 

întâi, pentru că toţi aceşti funcţionari cu şcoală de partid, 
au fost şi au rămas inculţi cu tot titlul de doctor ce-1 poartă 
unii, nu rareori lucrările fiind făcute de alţii; 

doi, comuniştii sunt şi au fost de întotdeauna lipsiţi de 
adevăratul sentiment patriotic; 

trei, în programul partidului comunist adevărata istorie 
a poporului Român n’are valoare, nu se ocupă de ea şi deci 
nu intra în planul lor să le facă sovieticilor pe această temă 
un afront. 

Dacă totuşi au folosit dubla noţiune de istoric şi geogra¬ 
fic spre a defini Maramureşul, aceasta s’a întâmplat fie dintr’o 
neînţelegere, fie că un oarecare istoric dela Comitetul pentru 
Cultură şi Artă (denumirea de atunci) căruia i s’a trasat sarcina 

de partid să întocmească cuvântarea pe care una din persona¬ 
lităţile judeţene urma să o citească Ia festivitate, a stre¬ 
curat noţiunea ştiind ce spune. Un fapt 
este sigur: comuniştii români n’au acordat atâta greutate celor 
două noţiuni, pe cât le-au acordat sovieticii, deşi ar fi fost 
obligaţi să o facă, mai mult decât aceştia. 

După plecarea unei asemenea delegaţii frăţeşti sovietice, 
oficialităţile române din Baia Mare, s’au pomenit în scrisoarea 
protocolară, ce trebuia să fie de mulţumire pentru ospitalitate, 
cu un imperativ: “în viitor să nu se mai folosească noţiunea 
de Maramureş istoric, ci doar cea de Maramureş geografic”. 

După acel incident lucrările de valoare, în general puţine, 
despre Maramureş, apărute pe plan local, se feresc abil 
să mai amintească de Maramureşul istoric. Cu o singură excep¬ 
ţie (cunoscută mie), lucrarea grupului Grigore/Aurora Posea 
şi Codreanu Moldovan: Judeţul Maramureş, apă¬ 
rută în colecţia Judeţele Patriei din cadrul Institutului de 
Geografie, Ed. Acad. RSR, Bucureşti 1980, care având o 
ţinută ştiinţifică (nu de propagandă de partid ca şi seria 
Judeţele Patriei apărută tot în 1980), la capitolul Conside- 
raţii geo-istorice (pag. 82), nu poate face abstrac¬ 
ţie de Maramureşul istoric aflat azi la 
sovietici, dincolo de Tisa. 

Vestigiile arheologice descoperite pe teritoriile româneşti 
de pe malul drept al Tisei fac dovada existenţei legăturilor 
de schimb între populaţia romană şi dacă-liberă din afara 
provinciei Dacia Porolissensis. Or, aceste dovezi, sus-numiţii 
autori, n’au dorit să le facă uitate. 

Profesorul şi preotul unit Alexandru Filipaşcu de Dolha 
şi Petrova ne-a lăsat o lucrare capitală: Istoria Mara¬ 

mureşului apărută la Bucureşti în 1940 la tipografia 
ziarului Universul. Acest valoros document istoric, naţional 
şi creştin, autorul a trebuit să-l plătească cu viaţa. “Revo¬ 
luţia noastră socialistă “nesângeroas ă”, i-a hărăzit 
mormântul la Canal. Dovada ne-o dă, pe lângă familie, şi 
Cicerone loniţoiu în Morminte fără cruce, voi. II, pag. 114, 
unde semnalează că istoricul Filipaşcu Alexandru a murit 
în Noiembrie 1952 în colonia Peninsula. 

Menţionez că, deşi în Ţară se ştie de existenţa acestui 
valoros document privind Maramureşul, cartea stă sub lacăte 
grele, păzită de securitate în casa expropriată a unui patrician 
din Baia Mare, strada Crişan din centrul vechi unde a fost 
instalată aşa numita colecţie Arhivele Statului, mutată azi 
pe Bulevardul Bucureşti, într’o clădire nouă. 

Tot aici şi sub aceeaşi pază, zac şi preţioasele documente 
înmănunchiate în culegerea Diplome Maramure¬ 
şene din sec. XIV—XV, în limba latină, tipărite de Dr. Ioan 
M i h a 1 y i de Apşa, fratele episcopului de Lugoj, apoi mi¬ 
tropolit de Alba Iulia şi Făgăraş în Blaj, Dr. Victor Mi- 
hali de Apşa. 

Aceste lucrări, ca şi multe altele, reprezintă patrimoniu 
naţional comunist, şi nu pot fi consultate de intelectualii mu¬ 
ritori de rând. A ajunge la ele este un privilegiu deosebit 
de clasă stăpânitoare, ce n’are nimic de-a face cu sentimen¬ 
tul sau durerea naţională românească. Pentru că lucrările 
sunt în discordanţă dură cu minciuna istorică marxistă, ele 
trebuiesc ascunse şi ţinute sub cheie. Doar cu aprobare spe¬ 
cială, dela înaltele foruri ale inculturii comuniste, unii no¬ 
rocoşi doctoranzi sau ziarişti privilegiaţi au acces la Arhi¬ 
vele Statului. 

Mie nu mi-a fost dat să văd lucrarea profesorului Filipaşcu 
acolo, acasă la mine, la Baia Mare. Am primit-o însă dela Biblio¬ 
teca Română din Freiburg căreia îi exprim, la fel ca şi donato¬ 
rului acestei cărţi către Bibliotecă, sincerele mele mulţumiri. 

Azi când în occident am acces la infinit mai limitată lite¬ 
ratură autentică despre Maramureş, faţă de cea ce zace în 
Ţară, păzită de securitatea comunistă, mă găsesc în faţa 
unor documente care mă uimesc, mă întristează nemărginit 
şi care închid în ele o durere naţională de nedescris. Acesteia 
încerc să-i şi dau glas, luând ca punct de plecare lucrarea 
profesorului Filipaşcu. 

în documentele medievale, ale secolului al XlV-lea şi 
a î XV-lea de exemplu, se vorbeşte despre Transilvania, res¬ 
pectiv Ardeal, şi despre Maramureş ca despre două provincii, 
regiuni independente una de alta, de sine stătătoare. (Harta 2, 
Transilvania). 

MARAMUREŞUL ISTORIC 

în secolele XIV şi XV graniţa de răsărit a 
IVI ara m urcşului trecea peste vârfurile 
Carpaţilor Păduroşi d e s p ă r ţ i n d u -1 de 
Ţara Galiţiei şi Bucovinei. începea mai 
spre vest de Râpa Roşie (1288 m) din Munţii Beschizi, cobora 
spre sud-est atingând vârful Păpădia (1742 m) şi mai departe 
vârfurile Plosca (1355 m) şi Cucu (1542 m), după care urca în 
Masivul Cemahora (2026 m), cu piscul Hovârla (2058 m), apoi 
în aceeaşi direcţie sud-est trecea peste vârful Stogu (1651 m), 
azi punct de graniţă nordică cu ruşii şi cobora spre sud până 
la Cârlibaba din Valea Bistriţei Aurii. (Harta 3). 

De aici, linia de demarcaţie urma aproape orizontal di¬ 
recţia vest, pe culmile Munţilor Rodnei, atingând Gârgălăul 
(2160 m) şi Pietrosul (2305 m), tăind transversal pasul Şetref 
(877 m), după care urca din nou, în Munţii Ţibleşului peste 
yârful Cibleş (1842 m). întreagă această linie marca graniţa 
de sud a Maramureşului cu judeţul Năsăud, graniţă valabilă 
şi azi, unica rămasă în întregime în aceleaşi limite. 

Dela vârful Cibleşul, punctul cel mai sudic, graniţa o pornea 
spre nord-vest, trecea peste vârful Gutâiului (1448 m), apoi 
peste coamele Munţilor Oaş, despărţind Maramureşul de 
fostele judeţe Someş şi Sătmar, cobora în câmpie, delimi- 
tându-1 de judeţul Ugocia din care, dela Craia, graniţa o pornea 
spre nord, peste Valea Bâijabei, separând Maramureşul de 
judeţul Bereg. Acesta şi este Maramureşul istoric locuit de 
ROMÂNI. 

Se impune o paranteză legată de Ţibles: după cum arată 
şi Filipaşcu, muntele a fost consacrat zeiţei Cibele, Mama 
Mare sau Magna Mater Deorum şi se numea CIBLEŞ, o dovadă 
de continuitate a elementului roman în aceste regiuni nordice, 
rămase în afara Daciei Felix, dar cu strânse legături comer¬ 
ciale şi de limbă cu ea. 

Ungurii, cu toată stăpânirea lor în Transilvania, au păstrat 
peste secole ortografia latină a acestui nume. Toate hărţile un¬ 
gureşti, inclusiv cea din 1941, scriu Cibleş. Pronunţarea însă ca 
şi în germană este cu “ţ” de unde, probabil, românii ardeleni 
obişnuidu-se cu ea au pronunţat şi ei Ţibles în loc de Cibleş. 

Aşa se face, cred, că pe hărţile româneşti de după 1918 a 
apărut scris fonetic, româneşte fals, Ţibles. Aceeaşi metamorfo¬ 
ză a suferit denumirea pârâului Cisla ce trece prin Bor şa, ajun¬ 
gând azi Ţâşla ca şi numele de familie Ciplea, devenit Ţiplea. 

In contextul dovezilor de continuitate a poporului Român 
m Transilvania se impune ca lingviştii să aducă o corectură 
terminologiei geografice româneşti, folosindu-se de toate 
izvoarele, inclusiv toponomia. (La aceasta mai doresc să semna¬ 
lez că în munţii Ţiblesului creşte un endemit vegetal, denumit 
Campanula ciblesii Prod., care desigur că în tratatele de bota¬ 
nică apare scris în latină “ci” şi nu “ţi”). 

Revenind la Maramureşul istoric, teritoriile locuite de 
Romani pană în sec. al IX-lea, adică până la năvălirea ungu¬ 
rilor, nu se limitau doar la graniţele amintite mai sus. Xenopol 
citează în Istoria Românilor din Dacia Traiană râul Bârzava 
pe care era aşezată staţia dacă Bersovia sau Bersobis. Tot 
Xenopol citează localităţi cu nume romane transformate 
în nume româneşti, ca Lăbuţa sau Bârsana, comună în Mara¬ 
mureşul de azi. 

Afirmaţia lui Xenopol despre staţia dacă Bersovia este 
adeverită de documentele sec. XIV-XV care arată că pe 
valea Bârjabei îşi aveau reşedinţa voievozii români de Bereg 
şi Ung ce aveau legături politico-sociale şi de rudenie cu voie¬ 
vozii maramureşeni, ei toţi fiind independenţi şi conducân- 
du-se după normele dreptului valah (jus valachicum). 
Deci, provinciile Maramureş, Ung şi Bereg formau pe vremuri 
un mare voievodat românesc care se întindea dela Carpaţii 
Păduroşi, până la valea Ondavei şi confluenţa Bodrogului 
cu Tisa. 

Năvălirea ungurilor sub Arpad Ia 895/896 şi stabilirea 
lor pe Tisa şi Dunăre, în Câmpia Panonică, a nimicit 
independenţa politică a Românilor de 
pe văile Lăturiţa, Ung, Lăburţa şi On- 
d a v a. (Harta 4). Voievozii Români de Ung şi Bereg s’au 

retras stabilindu-se de-a lungul văii Bârjabei în vreme ce o 
bună parte din populaţie a trecut Munţii Beschizi, stabilin- 
du-se în Galiţia unde au întemeiat voievodatele româneşti 
de Zambor şi Sanoc. 

Protejaţi de voievozii maramureşeni, vechii voievozi de B e - 
reg şi Ung şi-au mai păstrat titlurile şi 
privilegiile străvechi până în secolul al 
X V -1 e a , când urmaşii lor înglobându-se în nobilimea feuda¬ 
lă maghiară, titlurile, împreună cu instituţia voievodală, dispar. 

Despre băştinaşii acestor locuri vorbeşte şi Anonymus cro¬ 
nicarul regelui Bela al IV-lea (1235—1270). Acesta notează că la 
data cuceririi de către regele său a teritoriilor de pe râul Ung, 
acolo exista cetatea Ung stăpânită de conducătorul de oşti 
Laborcz care a fost ucis de trupele ungureşti în lupta dată pe 
râul Bodrog. 

Acest nume, după terminologia maghiară, din care citez, 
Laborcz, Laborec (a se citi Laboreţ) în cehă, nu este altul 
decât numele de familie luat dela denumirea râului Lăburţa, 
din regiune, şi care probabil că este unul şi acelaşi cu Lăbuţa 
lui Xenopol. în orice caz rădăcina cuvântului este aceeaşi. 
(Se impune cercetat Anonymus). 

în 1 3 8 5, deci sfârşitul secolului al XI V-lea, Mara¬ 
mureşul se transformă în comitat feu¬ 
dal al Ungariei încadrat în graniţele prezentate mai 
sus (Harta 3) având o suprafaţă de 10.354 km.p. cu o 
populaţie de circa 400.000 de suflete ce locuia în 
157 comune împărţite în 10 plase administrative. 
Sighetul devine capitala întregului ţinut încă dela 1346. 

Din 1385 şi până în 1920 Maramureşul 
rămâne neschimbat!!! 

EMINESCU ŞI VERSUL 
“DELA NISTRU PÂN’ LA TISA” 


Aşa dar, în 1920 Maramureşul din dreapta Tisei a fost 
cedat Cehoslovaciei (Harta 5, România Mare)! 

“Dela Nistru pân’ la Tisa...” Este acest vers o creaţie abso¬ 
lută a lui Eminescu sau s’a inspirat el de undeva?.. Şi-a început 
Eminescu poezia “Doina” cu acest vers din motive de rimă 
sau închide el acest vers, devenit aforism atotnaţional, un gând 
şi un sentiment mai profund al poetului? 

Nicolae Iorga, în Istoria literaturii române, voi. III, ed. I, 
p. 186, îl citează pe patriarhul şcolii naţionaliste transilvănene, 
Samuil Micu (nepotul episcopului Ioan Inocenţiu Micu 
(Klein) (1699—1768) cu un text prin care acesta le vorbeşte cu 
mândrie în graiul de atunci celor care văzându-se dispreţuiţi de 
străini, se ruşinează să se cheme Români! (Textul este tot atât 
de valabil şi actual şi azi pentru unii Români din exil, ca şi 
pentru aceeaşi categorie de români de acum trei secole). Dar 
textul mai conţine şi altceva, motiv pentru care-I cităm. 

Nominându-1 pe împăratul Traian, Samuil Micu spune: 

"Cesta a fost săditorul şi părintele Românilor, celor ce 
astăzi sînt în Dacia, adecă în Moldova, în Ţara Românească, 
în Ardeal şi în Ţara Ungurească până la Tisa. 0! de ar căuta 
mai cu deadinsul Românii la mai marii săi şi ar lepăda nepri¬ 
ceperea şi prostia, ca cum cu numele cu care pentru prostiia 
şi bicisnicia, unii se ruşinează a se numi aşea şi cu virtutea 
să fie adevăraţi Români, că cu adevărat din sânge românesc 
a se naşte mult iaste". 

La ce s’a referit istoricul Samuil Micu când aminteşte 
de Românii din Ţara Ungurească până la Tisa? Putem admite 

că n’a ştiut că populaţia românească nu se opreşte la Tisa 
superioară care, aproape dela izvoare şi până aproximativ 
Ia confluenţa cu Someşul, curge dela est la vest, mai mult 
sau mai puţin orizontal îmărţind Maramureşul, respectiv 
zonele locuite de Români, în două? 

Ca preot unit de Blaj, care avea legături istorico-religioase 
cu episcopia unită ruteană de Munkacs (vezi Istoria Bisericii 
Române Unite) este exclus să nu fi ştiut că 2/3 
din Maramureşul exclusiv românesc se 
întinde dincolo de Tisa, spre nord, pe 
malul ei drept. 

Se poate mai degrabă accepta că Samuil Micu s’a gândit 
la Tisa, ca graniţă şi între regiunile locuite de Români şi Un¬ 
guri, adică până la Tisa, în acea parte a Impreiului Habsburgic 
luând ca reper porţiunea râului ce curge dela sud spre nord, 
respectiv dela vărsarea Someşului până la Zahony-^op, iar 
apoi cursul NS—SV al râului până la confluenţa cu Bodrogul în 
apropiere de Tokaj, referindu-se deci Ia vechile teritorii locuite 
de Români, inclusiv până la Tisa, în câmpia panonică. 

Ar fi exclus să admitem că Eminescu a preluat ideea şi 
expresia: “...pân’ la Tisa” dela Samuil Micu? Cred că nu. 
întâi pentru că nu putem crede că Eminescu, admirator al 
Şcolii ardelene şi al Blajului: “Te salut Mică Romă!” — nu-1 
va fi citit pe Samuil Micu. Admiţând însă că nu l-a citit, putem 
accepta că lui Eminescu, crescut într’o parte a Imperiului 
Austro-Ungar, locuit de Români, îi erau necunoscute şi cele¬ 
lalte teritorii din acelaşi Imperiu locuite de aceiaşi Români? 

Cred că nu putem admite, cu atât mai mult cu cât ştim 
că Maramureşul a avut de întotdeauna strânse legături comer¬ 
ciale cu Bucovina. Calea ferată ce pleacă din Sighetul Marma- 

ţiei spre nord, pe Tisa până la Răhău unde Tisa Albă se în¬ 
tâlneşte cu Tisa Neagră, formând râul propriu zis, apoi pe 
Tisa Neagră, până la Frasin, de unde tăind Carpaţii Pădu¬ 
roşi trece în Bucovina ajungând la Cernăuţi, coboară la Şiret, 
Rădăuţi, Suceava şi Iaşi, hotărât că nu i-a fost străină poe¬ 
tului. 

Admiţând că pe vremea sa această linie nu era construită 
(nu-mi este cunoscută data construirii ei) drumul acesta între 
Maramureş, Bucovina şi Moldova exista ca o arteră principală 
de legătură între cele două provincii ale imperiului. 

Chiar dacă Habsburgii şi-au motivat anexarea Bucovinei 
pe nevoia de-a avea teritoriu de trecere a trupelor din Ardeal 
spre Galiţia în caz de război, comunicaţia între Maramureş 
şi Bucovina a existat de întotdeauna, adevărat, nu lesnicioasă. 
Pasul din Carpaţii Păduroşi între Choniak (1544) şi Cucu-Ku- 
koz (1542) a fost de întotdeauna folosit de localnici ca şi 
de popoarele migratoare. Dovada au dat-o Tătarii la ultima lor 
năvălire în Maramureş (1711) care au şi lăsat numele locu¬ 
lui, “Pasul Tătarilor”. Prin acest pas trece calea ferată amin¬ 
tită mai sus. Deci, deşi Maramureşul este închis de jur împrejur 
de bariera naturală a munţilor, legături nu tocmai uşoare 
între provincii, au existat. 

Cum Eminescu era un “nordic”, un om citit şi umblat, 
nu putem concepe că nu-i era cunoscut fie şi cu aproximaţie 
teritoriul locuit de Români în Maramureş. De asemenea îl 
ştim pe Eminescu un patriot integru, aşa încât nu putem ad¬ 
mite că atunci când i-a încadrat pe Români între Nistru şi 
Tisa s’a gândit să taie Maramureşul în două, despărţindu-i 
pe Români cum au făcut politicienii nepricepuţi de mai târziu, 
luând ca leit-motiv versul eminescian. 

Mai degrabă este de admis că poetul i-a încadrat pe Români 
ca şi Samuil Micu între cele mai largi şi mai reale graniţe ale 
lor, între cursul SN al Tisei, dinspre părţile ungureşti, curs 
pe o mică porţiune paralel cu al Nistrului (Harta 4) şi Tisa NS. 

In acest context nu cred că-1 putem acuza pe poet de vreo 
greşeală istorică, geografică, naţională şi cu atât mai puţin 
patriotică, ori în căutare de rimă. El şi-a spus în condiţiile 
politico-istorice pe care le trăia, durerea naţională cu since¬ 
ritate, artă, realism, îndemn şi dorinţă de mai bine pentru 
poporul căruia îi aparţinea şi de care se simţea legat prin 
toate fibrele fiinţei sale. 

Cum a fost posibil ca, gândul său clocotitor de sentiment 
patriotic să devină sabie de durere tocmai pentru cei pentru 
care el l-a scris cu dor de libertate şi întregire? 

POLITICIENII ŞI VERSUL LOZINCĂ 
“DELA NISTRU PÂN’ LA TISA” 

“Diplomaţii Vechiului Regat, scrie Filipaşcu la pagina 
243, călăuziţi de lozinca: “Dela Nistru pân’ la Tisa” nu ştiau 
că în Maramureşul de peste Tisa avem români şi moşie isto¬ 
rică românească”. 

Aici, cred că nu vom greşi, dacă vom mai adăoga: a fost 
posibil, pentru că Bucureştiul este departe de Maramureş! 
întâi a fost depărtarea istorică, apoi cea geografică, 
la care s’a adăogat cea a ignoranţei şi chiar 
a dezinteresului. Că aşa a fost ne-o confirmă 
însuşi Iorga în lucrarea: “Neamul Românesc în Ardeal şi 
Ţara Ungurească la 1906”, ediţia a doua din 1939. Vorbind 
la pagina 322 despre cele trei mari comune româneşti de 

pe malul drept al Tisei, Apşa de Sus, Apşa de Mijloc şi Apşa 
de Jos, Iorga notează la subsol: “Pierdute azi din nepriceperea 
noastră — 1939”. 

Această nepricepere, “sancta innocentia”, ca să nu-i zic 
“simplicitas”, o găsim de asemeni la eruditul şi ilustrul om 
politic şi patriot I. G. Duca. în cele trei volume de memorii, 
publicate la Ed. Ion Dumitru 1981—82, Duca pomeneşte de 
zece ori de râul Tisa, de opt ori citează versul eminescian 
şi doar de două ori în alt context, mai mult sau mai puţin 
important. 

Duca citează versul în contextul celui mai sincer, curat 
şi cinstit sentiment patriotic de realizare a unităţii integrale 
a neamului, dela Nistru pân’ la Tisa, convins fiind că acest vers 
exprimă cel mai complet sentimentele sale şi ale naţiunii. 
Din toate aceste citate rezultă că Duca, cu toată erudiţia lui, 
avea convingerea şi mai ales conştiinţa împăcată că luptând 
pentru reunirea tuturor teritoriilor româneşti, dela Nistru 
pân’ la Tisa, face dreptate poporului Român. Dar oare şi-a 
pus el sau alţii întrebarea: “până unde la Tisa?” 

Posibil ca însuşi Duca, şi ca el nici Ion I. C. Brătianu fău¬ 
ritorul României Mari, să nu fi auzit strigătul maramureşenilor 
de dincolo de Tisa, veniţi la Adunarea dela Alba Iulia dela 
1 Decembrie 1918, unde au primit cu însufleţire hotărârile 
istoricei adunări? 

“Când însă, bătrânul Pop Ciceu şi-a terminat cuvântarea 
cu strigătul: “Trăiască România Mare dela Nistru pân’ la 
Tisa”, maramureşenii au protestat strigând, că ei n’au venit 
la Alba Iulia pentru a pune hotar la Tisa, ci au venit ca să 
împingă hotarul până la graniţa Galiţiei, ca România să cu¬ 
prindă între hotarele ei şi Maramureşul românesc de peste 

Tisa. La aceasta oratorul a dat lămuriri maramureşenilor, 
declarând, că cuvântul până la Tisa se referă numai la ţinu¬ 
turile dinspre Ungaria şi că ţinuturile româneşti dinspre Galiţia, 
deşi situate dincolo de Tisa, vor aparţine României. Ca urmare, 
oratorul şi-a încheiat lămuririle date cu strigătul: “Trăiască 
România Mare dela Nistru şi până dincolo de Tisa!” (Filipaşcu, 
pag. 237). 

Deci versul eminescian n’avea nimic de-a face cu Maramu¬ 
reşul, sau dacă da, atunci doar într’un caz extrem şi anume 
luând în considerare, pe o scurtă porţiune cursul S—N al 
Tisei, până la Zahony, care delimita odată populaţia Mara¬ 
mureşului spre vest. Din miopie politică însă şi din incapaci¬ 
tate, tocmai aici s’a aplicat. 

întrebarea se pune: cum s’a transformat în mintea politi¬ 
cienilor români versul eminescian ajungând să transforme 
noţiunea de Tisa graniţă de vest, la Tisa graniţă de nord, 
împărţind Maramureşul în două? 

Cu toată corectura adusă în final lozincii: “Dela Nistru 
pân’ la Tisa” rezultă că Ciceu Pop deşi ardelean, a fost sur¬ 
prins de intervenţia maramureşenilor: “nu până la Tisa, ci 
dincolo de Tisa!” Adică şi el gândea la fel ca şi ceilalţi 
politicieni, “pân’ la Tisa!” 

Pentru a ilustra, succint dar clar, felul în care s’a ajuns la 
pierderea Maramureşului, ne permitem să-l cităm pe Filipaşcu 
în întregime (pag. 243—245): 

“...Cu ocazia încheierii tratatului secret din 17 August 1916, I. Bră¬ 
tianu, preocupat numai de frontiera Banatului integral, a abandonat 
problema frontierei Maramureşului. La stabilirea frontierelor României, 
Conferinţa de pace a luat de bază tratatul din 1916, care nu stabilea 
nimica privitor la frontiera nordică a ţării. Greşala aceasta au ştiut să 

o exploateze în favoarea lor Cehii, cari, bucurându-se şi de o mare trecere 
în faţa Areopagului mondial, şi-au împins frontierele până la hotarele 
Ardealului istoric. Raporturile dintre delegaţiile cehă şi română nu 
erau prea bune, iar retragerea dela Conferinţă a lui Brătianu (2 Iulie), 
a provocat o tensiune latentă între guvernul român şi Consiliul Suprem, 
în răstimp, trupele române salvează armata cehă de ofensiva distrugă¬ 
toare a bolşevicilor unguri şi ca urmare, generalul Prezan, de acord cu 
comandantul ceh, a fixat o linie demarcaţională, care ţinea seamă de 
situaţia geografică, strategică şi economică a ambelor ţări, linie care 
ne dădea întregul Maramureş. Delegaţia română, voind să utilizeze avan¬ 
tajele zonei, Prezan, a aşteptat zadarnic instrucţii şi împuternicire dela 
şeful guvernului, pentru a trata în acest scop. 

La 12 Sept. guvernul Brătianu se retrage, dând loc guvernului Văi- 
toianu. Sub acesta, d. Vaida a înaintat un raport documentat asupra 
frontierei Maramureşului, în care cerea toate comunele româneşti de 
peste Tisa împreună cu hotarele lor, propunând o frontieră, care începea 
la Vest de Teceu şi continua pe culmea munţilor spre Nord, care ne-ar fi 
dat plasele Sighet, Tisa, Taras şi jumătate din Teceu. La 30 Sept. se 
retrage guvernul Văitoianu şi se constitue guvernul Vaida, care numeşte 
pe lângă delegaţia română, ca expert pentru Maramureş, pe dr. G. luga. 
Acesta, în timpul şederii sale la Paris, a întocmit mai multe memorii, 
documente şi hărţi, dovedind caracterul românesc al Maramureşului 
de peste Tisa, precum şi drepturile istorice incontestabile, pe cari Româ¬ 
nia de facto le şi exercita. Raporturile dintre cele două delegaţii s'au 
îndulcit, iar la Conferinţă s'a creat României o atmosferă favorabilă, 
încât la 16 Decemvrie, d. Vaida declara în Cameră, că speră să găsească 
remediul pentru salvarea integrală a Maramureşului. După aceasta încep 
tratative între cele două delegaţii şi se fac intervenţii cu succes la bărbaţii 
de stat ai Aliaţilor. Ca urmare, delegaţia cehă a acceptat punctul de 
vedere românesc, încă la 15 Martie 1920, d. Osusky, şeful delegaţiei cehe. 

încunoştiinţa pe d. Vaida, că frontiera Maramureşului este pe cale de 
a fi rezolvită în scurtă vreme. După acordul ce s'a stabilit între dele¬ 
gaţii, primeam întregul Maramureş, cu excepţia plasei Dolha. Acordul 
urma să fie semnat la Londra, unde a fost transpusă Conferinţa. Când 
delegaţii români au prezentat documentele spre semnare, delegaţia cehă 
a refuzat semnarea lor, sub pretextul că în urma demisiei guvernului 
Vaida, delegaţia română nu mai dispune de împuternicirea legală, pen¬ 
tru a putea să semneze acordul încheiat. 

Schimbarea de guvern, în momentul culminant al stabilirii defini¬ 
tive a frontierei nordice a României, a fost fatală Maramureşului. Gu¬ 
vernul Averescu, în loc să continue tratativele şi să ducă la bun sfârşit 
lucrările guvernului Vaida, la finele lunei Iulie 1920, a ordonat cu o 
grabă nejustificată retragerea trupelor române dincoace de Tisa. Dispo¬ 
ziţia aceasta a fost considerată de cercurile diplomatice internaţionale 
ca o renunţare de bună voie din partea României la teritoriul Maramu¬ 
reşului de peste Tisa, care în scurtă vreme a şi fost ocupat de trupele 
cehe. Astfel printr'o hotărîre grăbită s'a aplicat Maramureşului o ope¬ 
raţie mortală, care nu ţinea seamă nici de configuraţia sa geografică, 
nici de interesele sale economice şi nici de dorinţele categorice ale lo¬ 
cuitorilor săi. 

Redus la o treime şi lipsit de legătură feroviară cu Polonia şi restul 
Ţării, Maramureşul a devenit un judeţ deficitar şi un colţ mort în trupul 
viu al României". 

Pentru stabilirea graniţei de vest, în 1920, s’a constituit 
o comisie care a delimitat zona în funcţie de densitatea popu¬ 
laţiei româneşti şi ungureşti. Sate cu populaţie mixtă sau 
uninaţionale au rămas şi de o parte şi de alta a graniţei Româ- 
no-Ungare, respectiv sate curat ungureşti au rămas la Români, 
după cum sate cu populaţie românească au rămas la Unguri, 
pe câmpia dintre frontieră şi Tisa. Numărul acestor sate se 

ridica aproximativ Ia 40. Această populaţie continuă să existe 
cu tot specificul său, inclusiv de limbă. Dovada cea mai recentă 
ne-o aduce “Calendarul nostru, 1989”, publicaţie a Uniunii 
Democratice a Românilor din Ungaria. 

Se spune că din motive politice comisia n’a putut sta¬ 
bili graniţa pe Tisa, dar că s’a străduit să aibă în vedere den¬ 
sitatea populaţiei, după specificul naţional, pe unitate de 
suprafaţă. Astfel se poate aprecia, că de misiunea dificilă de 
trasare a unei graniţe convenţionale într’un teritoriu cu po¬ 
pulaţie amestecată, comisia s’a achitat corect. Deci: “Dela 
Nistru pân’ la Tisa” de vest, versul eminescian rămâne azi 
doar poezie. 

Dar istoria tristă a Maramureşului nu se opreşte aici: 
în 1939 Maramureşul din dreapta Tisei a fost cedat Ungariei 
(Harta 6), iar la 5 Septembrie 1940 şi partea rămasă Ia Români, 
deci de pe malul stâng al Tisei (Harta 7), a fost ocupată de 
trupele maghiare horthyste sub a căror ocupaţie a rămas ca şi 
tot Ardealul de Nord până în Octombrie 1944 când cu toţii 
am fost “eliberaţi” de sub jugul fascist de către glorioasa 
Armată Sovietică! 

MARAMUREŞUL GEOGRAFIC 

Conform îndrumării date de delegaţia de partid şi de stat 
sovietică din Ivano-Frankovsk, partea Maramureşului de pe 
malul stâng al Tisei rămasă azi la Români, se va numi Mara¬ 
mureş geografic. 

Indicaţia sovietică a provocat o reacţie de opoziţie cu 
un efect dăunător pentru Adevăr. A apărut tendinţa de inver¬ 
sare a noţiunilor, după care Maramureş istoric ar fi Maramu¬ 

reşul de pe partea stângă a Tisei, iar Maramureşul geografic, 
teritoriul de dincolo de Tisa. Aceasta întrucât, mulţi dintre 
cei ce fac parte din protipendada intelectuală maramureşeană 
de azi, nu sunt băştinaşi, iară dacă şi sunt nu au acces la 
documente şi nu vor să renunţe Ia noţiunea de Maramureş 
istoric. 

Dorinţa poate apărea justificată dacă luăm în considerare 
descălecatul lui Bogdan pe care istoria actuală comunistă îl so¬ 
coteşte plecat “cu o ceată de viteji maramureşeni de pe văile I- 
zei şi Vişăului (Maramureş, Monografie, Judeţele Patriei, pag. 
55, Buc. 1980) şi care şi-ar fi avut reşedinţa la Cuhea pe Iza, de 
unde denumirea comunei a fost schimbată în Bogdan Vodă. 

Este evident, sus numita monografie comunistă îşi trage 
informaţia din Filipaşcu, capitolul: “Descălecatul Moldovei 
în lumina documentelor maramureşene”, pag. 52, numai că 
această informaţie este prezentată filtrat după linia actuală, 
căci: “Cine poate verifica?” 

Chiar aşa şi este: partidul comunist prezintă istoria Ţării 
conform intereselor sale iar pentru ca să aibă crezare, docu¬ 
mentele trebuiesc ţinute sub cheie. Cei care totuşi le cunosc 
sunt fie colaboratori şi deci n’au nici un interes să vorbească, fie 
că într’un fel sau altul sunt obligaţi să tacă. Filipaşcu spune 
(pag. 52): “în 1359, Bogdan (...) pleacă însoţit de grosul 
populaţiei din 300 sate din Bereg şi Ung precum şi de o mul¬ 
ţime de viteji din Maramureş. în drumul său (Sighet—Giuleşti, 
Văleni, Bârsana-Săcel—Moisei, Borşa-Prislop -Bistriţa Aurie) 
a mai pârjolit odată moşiile fiilor lui Giula din Giuleşti şi 
pe ale Iui Ioan din Rozavlea cari au refuzat să-l însoţească”. 

Deci, Bogdan n’a plecat doar “cu o ceată de viteji de pe 
văile Izei şi Vişăului”, ci cu grosul populaţiei din 300 de 

sate din Bereg şi Ung, probabil obligată să migreze din cauza 
condiţiilor politico-economice create în aceste voievodate 
după 895/896. 

După cum am văzut voievodatele de Bereg şi Ung se gă¬ 
seau la vest de voievodatul Maramureşului, dincolo de valea 
Bârjabei. Deci, ca să ajungă din Bereg şi Ung pe Iza şi Vişău, 
Bogdan a trebuit să străbată mai întâi Maramureşul “istoric” 
dela nord şi nord-vest spre sud şi sud-est. 

Se poate concepe că lui Bogdan nu i s’au alăturat vitejii 
şi de pe văile Bârjabei, Neagului, Talabârjabei, Târâşului, 
Cosăului şi chiar Tisei până să ajungă pe Iza şi Vişău? Desi¬ 
gur că nu. Fie şi luând în considerare că alte motive i-au îndem¬ 
nat pe aceştia să i se alăture lui Bogdan decât cele ale locui¬ 
torilor din Berg şi Ung, îndemnurile puteau fi aceleaşi cu 
ale vitejilor de pe Iza şi Vişău. In acest caz se poate accepta 
că ceata şi oastea lui Bogdan era formată doar din “viteji 
de pe văile Izei şi Vişăului”? Răspunsul vine dela sine. La 
aceasta se mai adaogă şi faptul că Maramureşul întreg fiind 
un singur comitat, fenomenele politico-sociale îl atingeau 
în toate unghiurile. 

Aşa stând lucrurile, nu greşim dacă concluzionăm că 
Maramureşul întreg a participat cu Bogdan la descălecare. 
Avem deci dreptul să privăm Maramureşul de pe dreapta 
Tisei de titlul de “Istoric”? 

După cum reiese din documente, Bogdan s’a îndreptat 
spre Iza şi Vişău din două motive: întâi, pentru că avea “să 
mai pârjolească odată moşiile fiilor lui Giula din Giuleşti” 
(mentalitatea timpului), moşii ce se aflau pe Mara şi Iza, apoi 
pe cele ale lui Ioan de Rozavlea care se aflau tot pe Iza de 
unde, trecând Dealurile Maramureşului la Săcel, a ajuns pe 

Valea Vişăului la Moisei. Al doilea motiv care l-a dus spre 
Vişău a fost acela că pe această vale, trecând prin Borşa, 
se ajunge la Pasul Prislop (1416 m), unica trecătoare spre 
Bistriţa Aurie şi, deci, spre Moldova. Hotărât, că şi de pe aceste 
văi i s’au alăturat lui Bogdan viteji care, însă, doar au în¬ 
tregit ceata, oastea, n’au format-o. 

Atunci cum se explică şi cum se poate ca Alexandru Fili- 
paşcu-fiul, el însuşi om de ştiinţă şi autor a valoroase volume 
să considere Maramureşul de dincolo de Tisa, Maramureş 
geografic? Sub ce influenţă? (“Sălbăticiuni din vremea stră¬ 
moşilor noştri”, pag. 37). 

A reduce Maramureşul istoric doar la teritoriul actual 
al Maramureşului românesc nu este oare un act de abandon 
egal cu cel executat de guvernul Averescu în 1920? 

Indiferent dacă cineva se supără sau nu, Maramureşul 
istoric rămâne teritoriul transmis nouă de istoria lui îndelun¬ 
gată, în înregime. Cât despre Maramureşul geografic, o 
noţiune relativ nouă şi oarecum artificială în accepţiunea ce i se 
dă, integrează deopotrivă Maramureşul de pe partea stângă a 
Tisei ca şi pe cel de pe partea dreaptă a ei, atâta vreme cât 
“geografic” este ori ce teritoriu de pe Pământ. Cu toate acestea 
suntem obligaţi, în situaţia existentă, să tratăm Maramure¬ 
şul românesc de azi ca Maramureş geografic. 

Acest Maramureş geografic reprezintă doar o treime din în¬ 
treaga suprafaţă a voievodatului Maramureşului (10.354 km. p.) 
deci aproximativ 3.381 km. p. 

Regimul comunist însă prezintă datele altfel şi anume: 
judeţul Maramureş cu capitala la Baia-Mare, ocupă o supra¬ 
faţă de 6.215 km. p., respectiv 621.500 ha, adică aproape 
dublu faţă de suprafaţa reală a Maramureşului geografic. 

Curios! Ni s’au luat trei sferturi din teritoriu şi totuşi 
a rămas mai mult de jumătate. Socoteală comunistă foar¬ 
te seducătoare! De unde au crescut cifrele? Din confuzia 
deliberată pe care comunismul se pricepe mai bine ca nimeni 
altul să o manipuleze chiar şi atunci când e vorba de cifre. 

Confuzia a început în 1950—51 când, din slugărnicie 
faţă de Stalin, regimul lui Gheorghiu-Dej a înfiinţat regiu¬ 
nile. Atunci a luat fiinţă regiunea Maramureş cu capitala 
la Baia-Mare sub motiv de centru muncitoresc minier. Ora¬ 
şul Satu-Mare, de întotdeauna reşedinţă de judeţ a fost de¬ 
gradat la nivel de sediu de raion. Regiunea Maramureş cu¬ 
prindea Ţara Lăpuşului, Chioarului şi Oaşului, zone des¬ 
părţite de Maramureş nu numai geografic, prin munţi, dar 
şi prin port, obiceiuri, inclusiv limbă, lexic şi fonetică. Re¬ 
giunea (administrativă) Maramureş mai includea şi zona de 
câmpie a Sătmarului, până la Careii Mari, atingând graniţa 
de vest cu Ungaria. O aberaţie şi o confuzie fără seamăn 
(Harta 5). 

în 1968 când s’au desfiinţat regiunile, reînfiinţându-se 
judeţele, s’a mai scurtat ceva din coada vulpii, dar tot lungă 
a rămas. Astfel Maramureşul administrativ a fost trecut dincolo 
de Gutâi, adică întins spre sud, incluzând Lăpuşul şi Chioarul, 
o parte din valea Someşului trecând în Codru şi Sălaj. 

GRANIŢA PE TISA 

Graniţa de nord cu URSS, pe Tisa, pe o lungime de 60 km, 
începe la nord de satul Piatra, “unde Tisa iese din Ţară” şi 
până la amonte de vărsarea Vişăului în Tisa, la nordul locali¬ 
tăţii Valea Vişăului. Dacă dela acest punct graniţa ar fi urmat 


32 


în continuare cursul râului ar fi urcat până la Rahău, Frasin 
ar fi atins graniţa Galiţiei. Dar Tisa a fost sortită să aducă 
numai jale, nu şi bucurie! Dela Valea Vişăului graniţa urcă 
pe culmile munţilor Maramureşului, peste vârful Pop Ivan 
(1937 m), Nienska (1718 m) şi Stogu (1651 m) de unde coboa¬ 
ră până la Ceremuş, făcând hotar tot cu URSS, respectiv cu 
teritoriile româneşti ale Bucovinei ocupate de Ruşi, apoi 
face graniţă cu judeţul Suceava, dela care a luat câteva zeci 
de hectare, pentru care sucevenii fac mereu imputaţii mara¬ 
mureşenilor, până la Şesuri spre Bistriţa Aurie. Hotarul de 
sud al judeţului Maramureş corespunde până la vârful Ţib- 
leşului (1839 m) cu hotarul Maramureşului de întotdeauna 
cu Năsăudul. 

Dela vârful Ţibleşului spre SV începe expansiunea comu¬ 
nistă a judeţului Maramureş. Ocupă Lăpuşul până la sud de 
localitatea Suciu de Sus, apoi mai spre sud se învecinează cu 
judeţul Cluj până în dreptul aşezării Dealul Mare, Baba, Mes¬ 
teacăn, judeţul Sălaj spre sud, Maramureşul în zona aceasta 
incluzând Ţara Chioarului, apoi mai departe spre vest, până Ia 
Bicaz, include o parte din Sălaj şi Codru până la comuna Bicaz, 
de unde hotarul urmează linia nord, paralelă cu Someşul, până 
în câmpie la Seini şi Viile Apei, aşezări ce întotdeauna au ţinut 
de judeţul Satu-Mare, inclusiv Baia-Mare, iar apoi pe culmile 
munţilor Oaşului urmează în parte traseul graniţei vechiului 
Maramureş până la Teceu (Harta 1). 

Dovadă că această împărţire este falsă o fac înşişi func¬ 
ţionarii de partid şi de stat dela comitetul judeţean de partid 
şi consiliul popular judeţean. Ei se găsesc doar în judeţul 
Maramureş, creaţia lor, dar când se deplasează dincolo de 
Gutâi, pe Mara, Iza şi Vişău, la Sighet sau la Borşa, se ex- 

primă: “mergem în Maramureş” sau “am fost în delegaţie 
în Maramureş!” 

Menţionez că în timpul României Mari, Maramureşul era 
judeţ, rămas în limitele cadrului său natural şi etnografic de 
totdeauna cu capitala la Sighet. Doar dieceza greco-catolică 
de Maramureş se întindea aberant peste munţi la sud, cu reşe¬ 
dinţa la Baia-Mare fixată de guvernul din 1930. Deci pentru 
a doua oară politicienii Români au hotărât împotriva voinţei 
maramureşenilor care în Sinodul Vicarial dela 2 Dec. 1918 
au hotărât înfiinţarea unei episcopii unite cu sediul la Sighet, 
hotărâre însuşită în unanimitate şi de către comitetul Sfatului 
Naţional Român din Maramureş. 

De felul cum au primit Românii maramureşeni graniţa 
pe Tisa, ne informează tot Filipaşcu la pagina 245, citând 
dintr’un discurs dela congresul general al “Astrei” din 1921 
ţinut la Sighet: “Noi strănepoţii lui Dragoş şi Bogdan nu 
vom recunoaşte niciodată graniţa nedreaptă dinspre Ceho¬ 
slovacia şi vom pretinde mereu drepturile noastre strămo¬ 
şeşti asupra patrimoniului românesc de peste Tisa, unde avem 
fraţi români dintre cei mai buni, precum şi alţi fraţi, cari 
s’au slavizat prin vitregia timpurilor! Vom blestema mereu 
o graniţă, care ne desparte de un pământ sfânt, presărat 
cu altare româneşti, sub cari zac oasele sfinte ale atâtor stră¬ 
moşi, cucernici egumeni şi vlădici, viteji voievozi, cneji şi 
magistraţi maramureşeni! ” 

GRANIŢA PE IZA 

După trecerea frontului spre vest, în Octombrie 1944, 
până la terminarea războiului, 9 Mai 1945, şi încă un timp 

după aceea în teritoriile de nord şi’n Maramureş a domnit 
o oarecare libertate, deşi vremurile erau tulburi. Oamenii 
au prins din nou a se gospodări ca din străbuni după legile 
nescrise şi poruncile lui Dumnezeu. 

Un licăr de speranţă încolţise în inimile Românilor de 
pe malul drept al Tisei, că graniţa nedreaptă, “blăstămată” 
de pe Tisa, fixată în 1920, se va şterge. Oamenii circulau 
liber peste râu, venind la oraş, la Sighet, în zilele de “mărtu¬ 
rie”, târgul săptămânal de marţea şi vinerea, la care ţăranii 
îi aprovizionau pe orăşeni cu legume, fructe şi lactate, făcân- 
du-şi un ban pentru gospodăria lor. Trecerea frontului n’a 
deranjat prea mult viaţa patriarhală a maramureşenilor. Măr¬ 
turiile au continuat a se ţine ca de întotdeauna doar că banii 
erau mai puţini şi specula mai mare. 

O dată pe lună, şi anume, în prima ei zi de luni, se ţinea 
la Sighet târgul lunar unde se vindeau de toate: cergi, lână, ce¬ 
ramică, cereale, dar mai ales vite, “rasa brună de Maramurăş”, 
înmulţită şi aclimatizată din “rasa Allgău” bavareză, ca şi 
produsele mărturiei săptămânale. Lumea se ducea la târg 
şi dacă n’avea ce cumpăra sau vinde, să se întâlnească, să 
se cunoască. Se angaja o căruţă pentru dus şi întors, exista 
un tarif fix pentru fiecare sat şi tineri sau vârstnici, îmbrăcaţi 
frumos, mergeau la târg ca la o sărbătoare. 

în acele vremi fiecare ţăran avea în căruţă o armă oare¬ 
care sau măcar o grenadă. Populaţia avea arme şi muniţii 
rămase după front, obţinute la negru sau aduse de dezertorii 
fugiţi dela “Munkaszâzad”, companiile de muncă la care-i 
concentraseră pe Români unităţile horthyste. 

în ziua de luni 3 Septembrie 1945 la Sighet urma să aibă 
loc târgul lunii. Se anunţa o toamnă lungă. Mălaiul încă nu 

era cules dar arăta rod bogat, târgul se anunţa promiţător, 
iar oamenii n’aveau loc de îngrijorare. La intrarea în comu¬ 
na Vad (mai apoi Vadul Izei), comună dinaintea Sighetului, 
căruţele ce coborau de pe valea Izei, Cosăului şi Marei au 
fost oprite. La Vad, Mara izvorâtă din Gutâi se varsă în Iza 
(de unde şi numele de Vadu Izei). Peste râul ce desparte aşe¬ 
zarea în două se găseşte un pod mare de piatră, care n’a fost 
distrus de război. Pe pod, ca şi pe Iza, erau postaţi ostaşi 
sovietici. Aceştia opreau căruţele să treacă spre Sighet, anun- 
ţându-i pe Români că de azi Iza este graniţă şi că Sighetul 
cade la Ruşi. Asta însemna că din Maramureşul rămas la Ro¬ 
mâni în 1920 se mai luau 2/3, Vişăul, Borşa, Munţii Maramu- 
răşului şi tot malul drept al Izei. 

Se pare că Ruşii şi-au pornit acţiunea în ziua aceea de 
luni fără să ştie de ziua de târg. După socotelile lor târgul, 
respectiv mărturia, urma să aibă loc marţi şi trebuia să-i pună 
pe Români în faţa faptului împlinit. 

Pe distanţe de kilometri, pe toate drumurile de pe cele 
trei văi stăteau căruţele oprite’n drum. 

Când oamenii au aflat despre ce-i vorba, au lăsat căruţele 
cu tot avutul în plata Domnului, s’a înarmat fiecare cu ce-a 
avut şi s’au pornit spre podul Vadului: “Să vedem noi cum 
îi treaba, că de când o făcut Dumnedzău lumea Sighetu o 
fost uăraşu (oraşul, capitala) Maramurăşului unde o şădzut 
prefectu, pătrupopa (protopopul), notarăşii şî advocaţii şî 
tăţi domnii care-o ţânut cu Românii!” 

A avut loc o ciocnire sângeroasă care s*a soldat cu morţi 
şi răniţi de-o parte şi de alta. Victoria a revenit ţăranilor 
maramureşeni care spre seară au intrat în “uăraş” nu să mai 
facă târg, ci să cinstească victoria şi să le arate ei Ruşilor, că 

“Câtu-i Maramurăşu 
Nu-i fecior ca io şi tu 
Nici uăraş ca Sighetu!” 

STAREA DE LUCRURI DIN 1945 - 1989 

Licărul de speranţă a Românilor maramureşeni din dreapta 
Tisei “de-a se uni cu Ţara” nu s’a împlinit nici după cel de-al 
doilea război mondial. Graniţa de nord a rămas pe Tisa ca 
şi în 1920, cu deosebirea că de acum vecini nu mai sunt Cehii, 
ci Ruşii, care au luat Galiţia şi Lembergul (Lvov) dela Polo¬ 
nezi, au trecut Carpaţii Păduroşi, ocupând Maramureşul 
istoric, ajungând să facă graniţă şi cu Ungaria, nu numai 
cu Cehoslovacia. Căderea în decepţie a devenit totală: 

“Sighetule, oraş frumos, 

Aşezat pe apă’n jos, 

Strânge lacrimile mele 
Şi fă din ele mărgele, 

Un şir lung, neisprăvit, 

Pe morminte ’ncolăcit, 

Pe osemintele grămadă 
Aruncate ’n ceea groapă 
Peste care plugul, grapa, 

Au trecut ca şi cu palma, 

Nu peste rod de sămânţă, 

Da peste chin şi suferinţă, 

Peste a noastră credinţă.” 

Sighetul a devenit locul de exterminare a demnitarilor 
din România Mare şi a episcopilor greco şi romano-catolici. 
Corespundea întru totul: închisoare mare, solidă, din 1848, 

izolare feroviară de restul ţării, dar cu acces spre Rusia şi chiar 
pe graniţă cu ea, doar la câteva sute de metri de Tisa, la înde¬ 
mână pentru o eventuală deportare a deţinuţilor în URSS. 

In închisoarea din Sighet şi-a dat obştescul sfârşit preşe¬ 
dintele Consiliului Dirigent din 1919, Preşedintele Partidului 
Naţional-Ţ ărănesc, Preşedinte al Consiliului de Miniştri, 
Iuliu Maniu (în dimineaţa de 3 Februarie 1953). 

Aflăm că partidul comunist, azi făptaş de isprăvi foarte 
curate, în avântul său patriotic intenţionează să-l “reabili¬ 
teze” pe Maniu. Va fi o inducere în eroare şi o confuzie fără 
seamăn pentru tânăra generaţie! 

Tot Ia Sighet s’a stins, exterminat, Preşedintele Partidului 
Naţional Liberal, Constantin Dinu Brătianu. La Sighet a murit 
şi I.P.S.S Valerian Traian Frenţiu (1875—1952), episcop 
greco-catolic de Oradea şi episcopul romano-catolic de Iaşi, 
Anton Durcovici (1888-1951) şi mulţi alţii, exterminaţi, 
căci nimeni n’a murit de moarte naturală în închisoarea din 
Sighet. 

Cele mai multe documente arată că în închisoarea din 
Sighet a trecut la cele veşnice, la 27 Mai 1953 şi episcopul 
greco-catolic Ioan Suciu, “episcopul tineretului”. 

Atâta vreme cât a durat “revoluţia noastră socialistă”, 
“n e s â n g e r o a s ă” , de exterminare în închisori, lagăre 
şi la Canal, regiunea de graniţă de pe Tisa a fost ţinută sub 
pază militară ca zona I-a de frontieră. Avea voie să pătrundă 
în zonă doar securitatea şi localnicii cărora în condiţii speciale 
li se aproba să părăsească domiciliul acordându-li-se o legi¬ 
timaţie anumită. Asta aproximativ până în 1964. 

Revoluţia din Ungaria dela 1956 a reînnoit sentimentele 
pe Tisa: iredentismul unguresc în Câmpulung la Tisa şi Sarasău, 

pe malul stâng, unde a apărut drapelul maghiar, speranţa şi 
dorinţa de a scăpa de jugul sovietic pe ambele maluri ale Tisei 
şi teama de a se fi ivit momentul potrivit pentru o nouă 
expansiune a Ruşilor. 

La ieşirea din Sighet spre vest, spre Câmpulung la Tisa *), 
la confluenţa Izei cu Tisa există un pod numit Cearda, ce duce 
la extremitatea vestică a comunei Slatina, azi Solotvino, la 
Ruşi. Podul este zonă de frontieră, respectiv graniţă. 

Un ofiţer sovietic, simulând a fi beat, a încercat să treacă 
podul. S’a tras în el din pichetul grăniceresc românesc aşezat 
faţă în faţă cu podul. Versiunea comunistă susţinea că doar 
prin acest act s’a oprit o invaziune sovietică. Populaţia însă 
povesteşte indicând două, trei, cinci tancuri sovietice care au 
încercat să treacă Tisa. S’au dat lupte şi tancurile au fost 
distruse. “Pe aici nu se trece!” 

Românii de pe malul drept al Tisei care doresc să-şi viziteze 
rudeniile de pe malul stâng nu primesc aprobare din partea 
autorităţilor sovietice. Excepţie fac doar cei ce sunt foarte 
bătrâni. Ai noştri, care dovedesc că au rude pe malul drept al 
Tisei, în Slatina, Apşa, Biserica Albă sau mai departe, îşi pot 
vizita familiile, obţinând o adeverinţă dela autorităţile de 
graniţă din Sighet pentru a merge în “plimbare” peste Tisa, la 
rude. Comuniştilor Români nu le e teamă să-i lase să intre la 
Ruşi căci ştiu că turiştii nu vor rămâne acolo, iar Ruşii îi 
acceptă sub acelaşi motiv. 

Aceştia povestesc că elementul românesc în Maramureşul 
istoric, cel puţin în imediata apropiere a Tisei, se păstrează, cu 
toată presiunea de rusificare şi lipsa de şcoli româneşti. 

*) în “Morminte fără cruce”, voi. III, pag. 143, d-1 Ioniţoiu greşeşte 
când vorbeşte despre “...linia CFR care mergea spre Câmpulungul Moldo¬ 
venesc şi mărginit de râul Iza”, este vorba de Câmpulung la Tisa. 

DISTRUGEREA SATELOR 
REZISTENŢA DELA PETROVA 


Octombrie 1988. Zi de Duminică la Petrova pe Valea 
Vişăului. Sătenii sunt invitaţi la Căminul cultural de către 
un secretar al comitetului judeţean de partid să discute “pla¬ 
nul de sistematizare”, “complexul agro-industrial”. Ţăra¬ 
nii ştiu că este vorba de desfiinţarea comunei. Stau pe uli¬ 
ţă dar nu intră în Cămin. Tovul insistă. Ţăranii nu ascul¬ 
tă. Tovul dă înainte. îl înconjură copiii, apoi femeile care-1 
iau la bătaie şi-l piaptănă straşnic. A făcut câteva luni de 
spitalizare şi retrogradare din post: “n’a ştiut să pună prob¬ 
lema!” 

Alarmate, securitatea şi judeţul, trimit camioane cu armată 
şi un alt tov important, dela securitate. Pune problema: “oame¬ 
ni buni, cine v’a spus că este vorba de desfiinţarea comunei? 
Nu-i adevărat! Tovarăşul n’a fost informat!” 

Intră în joc bărbaţii: “Da, nu-i adevărat? Comuna noas¬ 
tră Petrova, veche de sute de ani, amintită în documente 
din 1300, s’o desfiinţeze partidul? Atunci daţi în scris!” — 
şi tovul a fost obligat să semneze: “Comuna Petrova nu se 
desfiinţează”. 

Nepoţii voievozilor şi-au făcut dreptate, s’au apărat. Au 
câştigat. Tovii trebuie să raporteze Ia comitetul central un 
număr de comune desfiinţate. Lor le este indiferent care. 
S’au dus în altă parte, pe Someş, la Sălsig, unde oamenii n’au 
zis nimic. Tovii le-au desfiinţat comuna, întâi pe hârtie, apoi 
urmează restul. 

CONCLUZIE 


“Dela Nistru pân’la Tisa...” A greşit 
Eminescu sau urmaşii lui? Iar noi nu suntem altceva decât 
“urmaşii lui” şi greşim în aceeaşi măsură ca şi toţi cei vinovaţi 
de dezastrul naţional al Maramureşului, ca şi toţi cei care 
niciodată n’au ştiut “până unde la Tisa?!” 

Deci, dacă Basarabia şi Bucovina ne-au fost răpite, Mara¬ 
mureşul l-am abandonat noi. l-am pierdut noi 
din nepriceperea şi vina noastră, formându-ne dintr’un vers 
patriotic o lozincă greşit înţeleasă sub impulsul căreia s a 
acţionat fatal. 

Este dureros să se constate că Maramureşul, moşie româ¬ 
nească, a rămas neschimbat între graniţele sale sub diferite 
stăpâniri străine, ajungând să se piardă tocmai în momentul 
când se făurea visul de libertate şi unire a tuturor Românilor 
într’o Românie Mare. 

Dar dacă evenimentele au luat acest curs nefericit la care 
versul eminescian a contribuit din plin, cred că ne revine nouă, 
oameni lucizi şi corect documentaţi, obligaţia să ridicam 

făclia spre lumina de viitor pentru fraţii noştri: Dela Nis¬ 
tru şi până dincolo de Tisa, în Mara¬ 
mureşul voievodal! 

LUCEAFĂRUL ROMÂNILOR DE PRETUTINDENI 



Mihai Eminescu 


Linogravură de Aurel David. Editura Nistru din Bruxelles, 1986 


doina 


Dela Nistru pân’ la Tisa 
Tot Românul plânsu-mi-s’a 
Că nu mai poate străbate 
De-atâta străinătate. 

Din Hotin şi pân’ la Mare 
Vin Muscalii de-a călare, 

Dela Mare la Hotin 
Mereu calea ne-o aţin; 

Din Boian la Vatra-Domii 
Au umplut omida cornii 
Şi străinul te tot paşte 
De nu te mai poţi cunoaşte; 

Sus la munte, jos pe vale, 

Şi-au făcut duşmanii cale, 

Din Sătmar pân’ în Săcele 
Numai vaduri ca acele. 

Vai de biet Român săracul, 
îndărăt tot dă ca racul, 

Nici îi merge, nici se ’ndeamnă, 
Nici îi este toamna toamnă, 
Nici e vară vara lui, 

Şi-i străin în ţara lui. 

Dela Turnu ’n Dorohoi 
Curg duşmanii în puhoiu 
Şi s’aşează pe la noi; 

Şi cum vin cu drum de fier, 
Toate cântecele pier, 

Sboară păsările toate 
De neagra străinătate; 

Numai umbra spinului 
La casa creştinului, 
îşi desbracă ţara sânul, 

Codrul — frate cu Românul — 
De săcure se tot pleacă 
Şi izvoarele îi seacă — 

Sărac în ţară săracă! 

Cine-au îndrăgit străinii 
Mânca-i-ar inima câinii, 
Mânca-i-ar casa pustia 
Şi neamul nemernicia! 

Ştefane Măria Ta, 

Tu la Putna nu mai sta, 

Las’ Arhimandritului 
Toată grija schitului, 

Lasă grija Sfinţilor 
în sama părinţilor, 

Clopotele să le tragă 
Ziua ’ntreagă, noaptea ’ntreagă 
Doar s’a ’ndura Dumnezeu 
Ca să-ţi mântui neamul tău! 

Tu te ’nalţă din mormânt 
Să te-aud din corn sunând 
Şi Moldova adunând. 

De-i suna din corn odată 
Ai s’aduni Moldova toată, 
De-i suna de două ori 
îţi vin codri ’n ajutor, 

De-i suna a treia oară 
Toţi duşmanii or să piară, 
Din hotară în hotară — 
îndrăgi-i-ar ciorile 
Şi spânzurătorile! 


Din Mihail Eminescu, POEZII, 
Ediţie îngrijită de Aurel Răuţă, 
Salamanca, 1982. 

LOCALITĂŢILE MARAMUREŞULUI 


PE BÂRJAVA (Borzs, Borzsa, Borzava, Bcrsova) vale 

Măguri, 1519, vârf 

MESTECĂNIŞ, rut. Bereznic, ung. Bereznek 

POIANA VULPEI, rut. Lişiţa, ung.Rokamezo 

ROTUNDA, ung. Kereczke 

B u s o v a, 1086, vârf 

Cucu, 1365, vârf 

COŞNA, rut. Kuşniţa, ung. Kovâcsret 

BĂRĂNICA, rut. Bronyka, ung. Szuhabaranka, 

1454 — Praedium Boronica 
DOLHA, Dolha 

MĂRGINENI, rut. Zadnea, ung. Zarnya 
BILCA, Bilke 

VALEA NEAGULUI, ung. Nyâgfolyo, Nagy Ag, Nagyag şi afluenţi 

IZVORU, ung. Felsdhidegpatak 

LEŞENI, rut. Lyahovecz, ung. Lengyelszâllâs 

RECEA, ung. Alsohidegpatak 

POINIŢA, ung. Polonya 

PRUND 

FĂGET, rut. Bukovecz, ung. Bukdspatak 
CĂLĂCENI, ung. Kelecseny 


rut. = în limba ruteană (slav), ung. = ungureşte 

REPEDEA, rut. Repenei,ung. Repenye 
LIVADA, rut. Lojansca, ung. Cserjes 
TĂTUŞCA, ung. Tyszka 

PE AFLUENŢI 

Râpa Roşie, 1838, vârf 
PRISLOP, ung. Pereszlo 
RĂCHITA, ung. Reketye 
TURNUL, ung. Toronya 
BISTRA DE SUS, ung. Kispatak 
MOIDANCA, ung. Majdanka 

PE VALEA NEAGULUI 

VÂLCELE, ung. Vizkoz 

BOURENI, rut. Volovoie, ung. Okormezo 

MOŞNENI, rut. Vicskava, ung. Vucskomezo 

BISTRA DE JOS, ung. Alsobisztra 

BEREZENI, rut. Berezna 

HORNEŢ, Herince, ceh. Horindova 

PE AFLUENŢI 

POIANA TEIULUI, rut. Lepsca Polyana, ung. Lipcsemezo, Hârsfalva 
LIPCENI, rut. Lepcsa, ung. Lipcse 
POIANA ULIULUI, ung. Keselymezo 

PE VALEA NEAGULUI 


IZ A, Iza - 1387 Isaa 

HUST, rut. Hust (din slavonul hustoie=desiş), ung. Huszt, ceh. Chust 
OCNA-HUST, ung. Huszth Okna, Husztsofalva 

PE VALEA TALABÂRJABEI, Talabor ung. 

G o r g o n u I , vârf = ? Gropa 1568 

RĂSTOACA, ung.Rosztoka 

POIANA SEINILOR, ung. Felsdszinever 

SEINI, ung. Alsoszinever, Szinever 

NEGREŞTI, rut. Negrovecz, ung. Felsoszinver 

SATUL NOU, rut. Novoszeliţa, ung. Tarajfalu, rus. Novo Selo 

SATUL VECHIU, rut. Stariszeliţa, ung. Tarfalu, rus. Staro Selo 

LAZURI, rut. Laz, ung. Alsokalocsa 

DRĂGOIEŞTI, rut. Drahova, ung. Kcrvesliget 

RAMIFICAŢIE PE CALEA FERATĂ 

COPĂCENI, ung. Gernyes 
SĂLIŞTEA DE JOS, ung. Alsoszelistye 
ZLĂTARI, ung. Otwosfalu 
DULENI, ung. Dulfalva 
NĂNENI, rut. Nankova, ung. Husztkoz 
BERENEU, ung. Husztbaranya 
SĂRIŞOARA, rut. Podobovecz, ung. Padocz 
CRĂINICENI, ung. Mihalka 

SÂNDRENI 
BĂRDANI, ung. Ujbard 
DUBOŞARI, ung. Szaldobos 

PE VALEA TALABÂRJABEI 

CIUMULEŞTI, ung. Csomanfalva 
CRIŞĂNEŞTI, rut. Kriciova, ung. Kricsfalva 
DĂRVĂNEŞTI, ung. Darva 
UGLEA, ung. Uglya 

ŞESURI, rut. Tereblea, ung. Talaborfalu 
VOINEŞTI, ung. Vajnâg 
ROTUNDA, ung. Kirâlyvolgy 
DOMNEŞTI, ung. Urmezd 
HUŢA, ung. Ferenczvolgy 

PE VALEA TĂRASULUI, Taracz 


TURNĂCEL 

BRUSTURI, ung. Brusztura, rus. Brustur 

S w i d o w e c , 883, vârf, păşuni alpine 

MOCRA GERMANĂ, ung. Nâmet Kavas, rus. Nemeţka Mokra 

MOCRA RUTEANĂ, ung. Orosz Kavas 

POIANA CRAIULUI, ung. Kirâlymezo 

CRĂSNIŞOARA, rut. Krasnisoara, ung. Taraczkraszna 

DELURENI, rut. Dubovoie, ung. Dombo, rus. Dubovoje, ceh. Dubove, 
1485 Mons Domb, Delur 

CĂLINEŞTII DE JOS, rut. Kalinova, ung. Alsokâlinfalva 

BĂLEŞTI, rut. Bilovarecz, ung. Kiskirva 
TÂRNOVA, rut. Ternovo, ung. Kokenyes 
STRÂMBA, rut. Kriva, ung. Nagykirva 

VALEA TÂRÂŞULUI pe afluenţi 

TĂRĂŞEL, ung. Tereselpatak, Taraczk, Taraczkcraszna 

PREPELIŢA, rut. Pilipecz, ung. Fdlopfalva 

PELEŞOAIA, rut. Pudplesa, ung. Pelesalja 

LUNCA LATĂ, ung. Szeleslonka 

NIREŞELUL DE SUS, rut. Neresnita, ung. Tarczujfalu 

NIREŞELUL DE JOS, ung. Nyereshâza 

ARINIŞ, rut. Jalova, ung. Irholz 

NEAGA, rut. Negova, ung. Nyagova 

BEDEU, rut. Bedova, ung. Bedb, Bedohâza, ceh. Bedevla 

TARAS, rut. Teresva, ung. Taraszkoz, Tarackoz 

PE VALEA SĂPURCEI, rus. SOPURKA 

CĂRPINIŞ, rut. Kobila, ung. Gyertyânligat 

PE VALEA COSĂULUI, rus. COSOVSKAIA 

COSĂUŢI, rut. Kisva-Polyana, ung. Kaszomezo 
TĂIETURA, rut. Rosucica, ung. Raszocska 

ÎNTRE VALEA SĂPURCEI Şl TÂRÂŞULUI 


APŞIŢA 

APŞA DE SUS, ung. Felso Apsa, Felsoapsa, 1406, Apcha Superior 

APŞA DE MIJLOC, ung. Kozep Apsa, Kozepapsa 

APŞA DE JOS, ung. Also Apsa, Alsoapsa, rus. Srednee Vodeanoe 

SLATINA, ung. Szlatina, Faluszlatina, rus. Solotvino 

OKNA SLATINA, ung. Aknaslatina 

în Carpaţii Păduroşi, PASUL TĂTARILOR, ung. Tatar Pass, cumpăna 
apelor între Tisa şi Prut. Legătura Maramureşului cu Bucovina, şosea, 
cale ferată - rus. Tatarow, oraş la intrarea în pas, dinspre Bucovina. 

TISA NEAGRĂ, ung. Fekete Tisza, rus. Ciornaia Tissa 

FRASIN, ung. Korosmezo, ceh. Jasina, rus. Jasin'a 

BORCUT, ung. Borkut, Tiszaborkut 

BĂUNI, ceh. Belin, ung. Bilin 

TISA ALBĂ, ung. Feher Tisza, rus. Belaia Tissa 

BOGDAN, ung. Tiszabogdany 

RĂHĂU, ung. Raho, ceh. Rachov 

TREBUŞENI, rut. Trahusa, ung. Terehesfejărpatak, rus. Delovoe 
GURA TISEI, (confluenţa cu Vişăul) azi: Valea Vişeului, ung. Visovolgy 

PE TISA, ung. TISZA, rus. TISSA 

LUNCA, azi: Lunca la Tisa, ung. Lonka şi TISA 

BĂCICOU, (d), Bocicoiu Mare (s), ung. Nagy Bocsko, ceh. Velikij Byc- 
kov, rus. Bolşoe Bicikovo (d) 

CRĂCIUNEŞTI, (s), ung. Tiszakarâcsonyfalva 
VIRIŞMORT, (s), ung. Tiszaveresmart 
VALEA CUFUNDOASĂ (s) 

BISERICA ALBĂ, (d), ung. Tiszafeheregyhâz 
SIGHETUL MARMAŢIEI, (s), rut. Sihot, ung. Sziget (insulă) 

IAPA, (s), ung. Kabolopatak 
SARASĂU, (s), ung. Szaravaszo 

CÂMPULUNG, azi: CÂMPULUNG LA TISA, (s), ung. Hoszumezo, 
1383, Longopratho 

PERI (d), ung. Szentmihâlykdrtvelyes, rut. Hruşovo, 1389, "Monostar": 

reşedinţa vechilor egumeni români 

SĂPÂNŢA, (s), ung. Szaploncza 

REMEŢI, (s), Remetea, ung. Palosremete 

TECEU, (d), rut. Tiacevo, ung. Tecsd, ceh. Teacev, rus. T'acev 

TECEUŢI, (s), Teceu Mic, ung. Kistecso 

PIATRA, (s), azi graniţă pe stânga Tisei 

BUŞTENI, (d), rus. Buştina 

VIŞC, (s), ung. Visk (azi la ruşi) 

SĂCLÂNŢA, (d), rut. Sokierniţa, ung. Szeklencze 
CRAIA, (s), azi la ruşi 

MARAMUREŞUL GEOGRAFIC, Maramurăş după toponimie 

VALEA VIŞĂULUI (după toponimie) 

Prislopul, Pasul Prislop, 1416 
ŞESU, Borşa Şesuri 

VALEA CISLEI, ŢÂŞLA, AFLUENT 

HANDAL, azi Baia Borşa 
BORŞA, ung. Borşa, 1365 Borş 
MOISEIU, ung. Majszin, Moiszein 

VIŞEUL DE SUS, iniţial: între Râuri, toponimie: VIŞĂU, ung. Fel- 
soviso 

VIŞEUL DE MIJLOC, ung. Ket Viso 
VIŞEUL DE JOS, ung. Alsoviso 

VALEA RÂULUI, AZI VASER, AFLUENT 


FĂINA 

M a c e r I ă u , azi dispărut 
To r o i o a g a , 1939, vârf 

AFLUENT RUSCOVA, VALEA RUSULUI, ung. RUSZKOVA 

RUSCOVA, ung. Visooroszi 
REPEDEA, rut. Creve 

POIENILE RUSULUI, azi POIENILE DE SUB MUNTE, rut. Rusca 
Poliana, Ruszpolyana, ung. Havasmezd 

PE VIŞĂU 


LEORDINA, 1411 Leorgyna 
PETROVA, ung. Petrova, 1411 Petrowa 

AFLUENT, FRUMUŞEAUA 

FRUMUŞEAUA, cătun al Petrovei 
CRASNA VIŞĂULUI 

PE VIŞĂU 


BISTRA, ung. Visobistra 


VALEA IZEI, IZA 


SĂCEL, ung. Szacsal 

SĂLIŞTEA DE SUS, ung. Felso Szelistye 
DRAGOMIREŞTI, ung. Dragomerfalu 
CUHEA, azi Bogdan Vodă, ung. Izakonyha 
IEUD, ung. Jood 
BOCICOEL, ung. Kisbocsko 

AFLUENT ŞIEU 


ŞIEU, Sajoung 

POIENILE ŞIEULUI, azi POIENILE IZEI, ung. Sajomezo 
BOTIZA, ung. Batizahâza 


PE IZA 


ROZAVLEA, ung. Rozalia 
STRÂMTURA, ung. Szurdok 

AFLUENT SLĂTIOARA 

SLĂTIOARA, ung. Izasopatak 
GLOD, ung. Glod 





PE IZA 


BÂRSANA, ung. Barczanfalva 

NĂNEŞTI, ung. Nanfalva 

ONCEŞTI, ung. Vancsfalva 

VAD, azi VADU IZEI, ung. Farkasrev, Farkasfalu 

LAZU BACIULUI 


PE RONIŞOARA 

COSTINT, COŞTIUI, ung. Ronaszâk, 1474 Castellum 
VALEA PORCULUI, azi VALEA STEJARULUI, ung. Disznopatak 
RONA DE SUS, ung. Felso Rona, Felsdrona 
RONA DE JOS, ung. Alsorona 

VALEA MAREI , MARA 


G u t â i u I, 1448, vârf 
CRĂCEŞTI, azi MARA, ung. Kracsfalva 
DESEŞTI, ung. Desze 


AFLUENT 

BREB BĂI, ung. Bredfurdd, azi dispărut 
BREB, ung. Hodpataka 
HOTENI, ung. Hotinka 


PE MARA 


HĂRNICEŞTI, ung. Hernecs 

SAT ŞUGĂTAG, ung. Falusugatag 
MĂNĂSTIREA, sat de dată recentă 
GIULEŞTI, ung. Gyulafalva 
BERBEŞTI, ung. Bartfalva 

PE VALEA COSĂULUI 

BUDEŞTI, ung. Budfalva 
SÂRBI, ung. Szerfalva 

CĂLINEŞTII DE SUS, azi CĂLINEŞTI, ung. Felsokalinfalva 
VĂLENI, ung. Mikolapatak 

OCNA ŞUGĂTAG, ung. Aknasugatag, 1360 "La Sare" 

CORNEŞTI, ung. Somfalva 
FEREŞTI, ung. Fejerfalva 

VÂRFURILE DE GRANIŢĂ ÎNTRE MARAMUREŞ Şl 
ŢARA GALIŢIEI 

ÎN MUNŢII BESCHIZI 

Râpa Roşie, 1288, este egală cu Csorna Cleva (Unii îi spun Roşie, 

alţii Neagră), ung. Csorna Repa, 1288 

Turnul, pas, 941 m pe Valea Neagului, ung. Toronyai Pass 

G o r g o n u I , este egal cu Gropa? 1568m 

ÎN CARPAŢII PĂDUROŞI 

P ă p ă d i a , 1742, ung. Papadia, rus. Popadija 
Plosca, 1355 

C h o n i a k , 1544 

Cucu , 1 542, ung. Kukoz 

P i e t r o s u , 2022, ung. Pietrosz 

H o v â r I a , 2058, ceh. Gora Goverla, 2061 

Cernohora, 2026, rus. Ciornohora 

S t o g u , 1651 (porneşte graniţa spre vest până la Gura Tisei, taie 
Maramureşul în două peste munţi) 

Neniensca, 1718, rus. Nienska 
Pop I v a n , Ivanul, 1937 
F a r c ă u , 1964, ung. Farchen 
M u n c e I u , 1318 

VÂRFURILE DE GRANIŢĂ ÎNTRE MARAMUREŞ 
Şl BUCOVINA 

ÎN CARPAŢII PĂDUROŞI 

B u d e s c u , 1679 (dela Stogu spre SE) 

C o m a n u , 1723 
J u p a n i a , 1853 
Zâmbroslaviile,! 603 

generala a judeţului Miramurej (întocmită de Gr. P. Pop) 

